পুরুলিয়া, ১০ নভেম্বর : "একটি পেন-একটি গাছ, একটি গাছ-একটি প্রাণ।" এই বার্তা দিতেই কন্যাশ্রী মেয়েরা এবং স্বনির্ভর গোষ্ঠীর মহিলারা তৈরি করছেন পরিবেশ বান্ধব কাগজের পেন। পরিবেশ দূষণমুক্ত রাখতে এবং ভারসাম্য বজায় রাখার বার্তা দিতেই পুরুলিয়া জেলার পাড়া ব্লক প্রশাসনের উদ্যোগে তৈরি করা হচ্ছে অভিনব ওই পেন। স্থানীয় বাজার থেকে কাগজ ও রিফিল কিনে সেটিকে মুড়ে ফেলে হচ্ছে। এবং কলমের পেছনে রেখে দেওয়া হচ্ছে একটি বীজ। ওই কলম দিয়ে লেখার পর, তার কালি ফুরিয়ে গেলে মাটিতে ফেলে দিলেই কাগজ মাটির সঙ্গে মিশে যাবে। কলমের পিছনে থাকা বীজ অঙ্কুরিত হবে।